**HELSEPLATTFORMKORT**

1. **BESTILLE HP-KORT**
Leder: (leder kan delegere oppgave til f.eks. merkantil):
Gi beskjed på epost: hpkort@levanger.kommune.no
om ansatte/studenter som har behov for HP-kort.
På eposten ønskes følgende info: Navn, telefonnummer til ansatt/student, evt. bilde**\***.

Ansatt/student: kan også komme innom ID-kontoret på rådhuset selv for å bestille kort.
Den ansatte/student må være innmeldt i HRM med den tilgangen han/hun skal ha, for at kortet kan lages.
***\*****Hvis ansatt/student ikke har tatt bilde tidligere, må dette sendes med på e-posten av leder/merkantil. De kan også komme innom servicekontoret for å ta bilde.*
2. **HENTE HP-KORT**
Når kortet er ferdig, får du melding om dette. Du må da gå inn på hjemmesiden til Levanger kommune: <https://www.levanger.kommune.no/booking/hp-kort/helseplattformen-kort.9914.aspx>og bestille time for henting av kort på **ID-kontoret v/ servicekontoret, rådhuset Levanger,** tirsdager mellom kl. 12 og 15.
Hvis det ikke er mulig å møte på tirsdager mellom kl. 12 og 15, så ring ID-kontoret på 74 05 25 00 for å gjøre en avtale.

**Pass eller nasjonalt ID-kort må fremvises når du møter på servicekontoret, for å kunne få utlevert HP-kortet.**
3. **GLEMT PERSONLIG KODE**Hvis du ikke husker kode på HP-kortet eller hvis HP-kortet er sperret, så må du bestille ny time og få ordnet dette på servicekontoret tirsdager mellom kl. 12:00 og 15:00.
Hvis det ikke er mulig for deg å møte på noen ledige timer, ring servicekontoret på
74 05 25 00 for å gjøre en avtale.

Du må i mellomtiden bruke BankID for å logge deg på Helseplattformen.
4. **MISTET HP-KORT**Hvis du skulle være så uheldig å miste HP-kortet, så må du så raskt som mulig gi beskjed til nærmeste leder/servicekontoret på telefon: 74 05 25 00 slik at kortet kan bli sperret.
5. **ØDELAGT/DEFEKT HP-KORT**Ved ødelagt kort/feil på kort, så tar man kontakt på epost: hpkort@levanger.kommune.no
Informer om årsak og be om nytt kort. Oppgi navn og privat telefonnummer også. Ta med det ødelagte/defekte kortet når du henter nytt.
6. **LEVERE HP-KORT ETTER MAN HAR SLUTTET**
Alle som slutter, skal levere inn HP-kortet til nærmeste leder, eller til en ansatt på servicekontoret på rådhuset under åpningstiden. Ledere leverer inn til servicekontoret i ettertid.
7. **PASS GODT PÅ KORTET!**
Husk ved bruk av HP-kortet eller BankID, så er du personlig logget inn med din egen ID. Hvis du forlater PC, ta alltid med deg HP-kortet.
**HP-kortet skal behandles på samme måte som bankkortet ditt!**

**Hvis noe skjer med HP-kortet, eller du ikke har HP-kort, må du i mellomtiden bruke BankID for å logge deg på helseplattformen.**